# Hitlers vej til magten

Bonusboks: Hvis du vil have et fiktionelt bud på, hvordan den politiske vold hærgede Berlin i mellemkrigstiden, så kast jer ud i Babylon Berlin (den er altså fremragende).

Jeg vil også anbefale jer at læse ”To brødre” af Ben Elton, der både er rørende, spændende og tankevækkende.

**Fælles opsamling**

* Hvilken styreform efter 1. verdenskrig?
* Hvorfor var Weimarrepublikken så upopulær i dele af befolkningen?
* Hvad kendetegnede den tyske økonomi i 1920erne?
* Hvilken betydning fik økonomien for nazismens fremvækst?

Det er bemærkelsesværdigt, at med et system med negativ parlamentarisme, som Weimarrepublikken var, så ville venstrefløjen med kommunisterne og socialdemokraterne faktisk kunne have holdt nazisterne fra magten meget langt hen ad vejen – men de hadede hinanden mere end de frygtede kommunisterne.

Slå lige op på side 99 i Verden efter 1914 igen og læg mærke til, hvor hyppigt, der faktisk var valg. Det tyder på, at det var overordentlig svært dels at danne regeringer pga. polariseringen, dels at de regeringer der så kom, var meget skrøbelige og i hvert fald ikke flertalspartier.

# Fra strukturer til aktører

Rigtig mange af jer fandt sikkert frem til, at der er en meget klar sammenhæng mellem de økonomiske strukturer (hyperinflation, massearbejdsløshed og udbredt fattigdom) og nazismens fremvækst.

I denne time skal vi se nærmere på en mere individorienteret tilgang, hvor Hitlers personlighed, strategi og talegaver har en stor indflydelse.

Vi skal se dokumentaren ”Hitlers vej til magten”, som er linket til denne time. Vi stopper med at se omkring minut 48, når SA er blevet ”omorganiseret”. Besvar følgende spørgsmål undervejs:

1. Speakeren siger på et tidspunkt: ”For at nå sit mål forklæder ulven sig som et lam”. Forklar hvad forklædningen går ud på.
2. Hvad bruger Hitler SA til op til 1934 – både helt konkret men også i en større sammenhæng?
3. Begynd at notere de nævnte eksempler på Hitlers strategi for at overtage magten. Del det op i legale og illegale midler.

|  |  |
| --- | --- |
| Legale midler | Illegale midler |
|  |  |
|  |  |
|  |  |
|  |  |
|  |  |
|  |  |